Document ID: 31994R0470

KOMISSION ASETUS (EY) N:o 470/94,
annettu 2 päivänä maaliskuuta 1994,
maito-ja maitotuotealan lisämaksun soveltamista koskevista yksityiskohtaisista säännöistä annetun asetuksen (ETY) N:o 536/93 muuttamisesta
EUROOPAN UNIONIN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito-ja maitotuotealan lisämaksusta 28 päivänä joulukuuta 1992 annetun neuvoston asetuksen (ETY) N:o 3950/92(1), sellaisena kuin se on viimeksi muutettuna asetuksella (ETY) N:o 1560/93(2), ja erityisesti sen 11 artiklan,
sekä katsoo, että
komission asetuksessa (ETY) N:o 536/93(3), sellaisena kuin se on muutettuna asetuksella (ETY) N:o 1756/93(4), säädetään lisämaksun soveltamista koskevat yksityiskohtaiset säännöt ja erityisesti sen 2 artiklassa määritetään tilakohtaiseen viitemäärään liittyvä maidon edustava rasvapitoisuus,
asetuksen (ETY) N:o 3950/92 4 artiklan 2 kohtaa sovellettaessa, jossa sallitaan, asianmukaisesti perustellusta hakemuksesta, viitemäärien siirtäminen suoramyynnistä toimituksiin, asetuksen (ETY) N:o 536/93 2 artiklan 1 kohdan a ja b alakohdassa erotellaan toimitusten viitemäärän nostaminen ja sen vahvistaminen; erityisesti maidon edustava rasvapitoisuus pysyy muuttumattomana, kun toimitusten viitemäärää nostetaan suoramyynnin viitemäärän siirtämisen vuoksi; viitemäärän nostamisen ja sen vahvistamisen erotus on vahvistettu tuottajien hyväksi, jotta voitaisiin paremmin ottaa huomioon näiden tilanne; jäsenvaltioiden jo vastaanottamat hakemukset osoittavat, että tietyt tuottajat toivovat voivansa käyttää hyväkseen asetusten sanamuotoa voidakseen väärinkäyttää niiden tarkoitusta; tämän vuoksi on tarpeen viitata tuottajien tosiasialliseen tilanteeseen näiden säännösten soveltamisessa,
vaikka jäsenvaltio voisi asetuksen (ETY) N:o 3950/92 4 artiklan 2 kohdan mukaisesti siirtää syrjään perusteettomat hakemukset, vaikuttaa kuitenkin tarpeelliselta soveltaa ainoastaan yhtä sääntöä rasvapitoisuuteen siirtämisestä johtuvan viitemäärän nostamisen tai vahvistamisen ollessa kyseessä, jotta tuottajien olisi mahdotonta saada aiheetonta hyötyä asetuksista ja jotta vältyttäisiin niiden kansallisten viranomaisten, joiden tehtävänä on tutkia hakemusten oikeutus, ylikuormittamiselta; kyseisten tuottajien edun mukaista on kuitenkin säilyttää nykyisten säännösten hyöty sellaisille tuottajille, jotka ovat jatkaneet suoramyyntiä,
edellä mainituista syistä saatu kokemus osoittaa, että on tarpeen muuttaa myös sääntöjä, joilla säädetään uusien tuottajien tuottaman maidon edustava rasvapitoisuus, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 536/93 2 artiklan 1 kohdan toinen alakohta seuraavasti:
"Jos tilakohtaista viitemäärää muutetaan, sovelletaan seuraavia säännöksiä:
a) maidon edustavan rasvapitoisuuden on säilyttävä muuttumattomana silloin, kun valtakunnallisesta varastosta peräisin olevat ylimääräiset viitemäärät myönnetään;
b) kun asetuksen (ETY) N:o 3950/92 4 artiklan 2 kohdan mukaisesti nostetaan tai vahvistetaan toimitusten viitemäärä, toimitusten viitemäärää vastaava edustava rasvapitoisuus vahvistetaan 3,8 prosentiksi.
Toimitusten viitemäärän edustava rasvapitoisuus pysyy kuitenkin muuttumattomana, jos tuottaja todistaa toimivaltaiselle viranomaiselle että:
c) asetuksen (ETY) N:o 3950/92 6 artiklan, 7 artiklan ja 8 artiklan kolmannen, neljännen ja viidennen luetelmakohdan mukaisesti edustava rasvapitoisuus siirretään sitä vastaavan viitemäärän mukana;
d) b alakohdan ensimmäisessä alakohdassa ja c alakohdassa mainituissa tapauksissa tästä johtuva edustava rasvapitoisuus on yhtä suuri kuin alkuperäisen ja siirretyn tai muunnetun edustavan rasvapitoisuuden keskiarvo painotettuna alkuperäisellä ja siirretyllä tai muunnetulla viitemäärällä;
e) sellaisten tuottajien osalta, joilla on kokonaan valtakunnallisesta varastosta peräisin oleva viitemäärä, ja jotka ovat aloittaneet toimintansa 1 päivän huhtikuuta 1992 jälkeen, maidon edustava rasvapitoisuus on tuottajien 12 ensimmäisen toimintakuukautena toimittaman maidon rasvapitoisuuden keskiarvo. Jos edustava pitoisuus on kuitenkin korkeampi kuin jäsenvaltiossa 12 kuukauden pituisen vertailuajanjakson kerätyn maidon rasvapitoisuuden valtakunnallinen keskiarvo:
- kyseiset tuottajat eivät voi saada 2 kohdan toisessa luetelmakohdassa säädettyä negatiivista korjausta, jollei tuottaja toisin todista,
- sovellettaessa asetuksen (ETY) N:o 3950/92 6 artiklaa, 7 artiklaa ja 8 artiklan neljättä ja viidettä kohtaa siirrettyä viitemäärää vastaava maidon edustava rasvapitoisuus vahvistetaan jäsenvaltiossa edellä mainitun valtakunnallisen keskiarvon tasolle."
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä huhtikuuta 1994. Tuottajan pyynnöstä sitä voidaan kuitenkin soveltaa 1 päivästä huhtikuuta 1993.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä maaliskuuta 1994.

Labels: 17
6
15